*Číslo zmluvy*

**ZMLUVA O POSKYTOVANÍ SOCIÁLNEJ SLUŽBY**

podľa občianskeho zákonníka (§ 51) a zákona o sociálnych službách (§ 74)

**ČLÁNOK 1: KTO ZMLUVU UZATVÁRA**

**Prijímateľ/Prijímateľka:**

**Dátum narodenia:**

**Adresa:**

**Kontaktná osoba:**

**Zastúpený/Zastúpená opatrovníkom/opatrovníčkou:**

(ďalej ako „prijímateľ“/„prijímateľka“)

**Poskytovateľ sociálnej služby:**

**Sídlo:**

**IČO:**

**Zastúpený:**

(ďalej ako „poskytovateľ“)

**ČLÁNOK 2: O ČOM JE TÁTO ZMLUVA?**

1. Predmetom tejto zmluvy sú práva a povinnosti prijímateľa/prijímateľky a poskytovateľa pri poskytovaní služby: **Domov sociálnych služieb** (§ 38 zákona o sociálnych službách) / **Špecializované zariadenie** (§ 39 zákona o sociálnych službách) / **Denný stacionár** (§ 40 zákona o sociálnych službách).

**ČLÁNOK 3: AKÁ SLUŽBA JE POSKYTOVANÁ?**

1. Táto zmluva upravuje poskytovanie služby, ktorá sa volá **Domov sociálnych služieb**. Podrobne je upravená v § 38 zákona o sociálnych službách. / **Špecializované zariadenie.** Podrobne je upravená v § 39 zákona o sociálnych službách / **Denný stacionár.** Podrobne je upravená v § 40 zákona o sociálnych službách.
2. Služba je poskytovaná v súlade s právoplatným rozhodnutím samosprávneho kraja / obce o odkázanosti číslo *1234* zo dňa 1.1.2021.

**ČLÁNOK 4: KDE A KEDY JE SOCIÁLNA SLUŽBA POSKYTOVANÁ?**

1. Sociálna služba je poskytovaná ambulantne, a to v NÁZOV A ADRESA.
2. Sociálna služba je poskytovaná odo dňa **1.1.2021**, a to na dobu **neurčitú**.

**ČLÁNOK 5: ČO SOCIÁLNA SLUŽBA POSKYTUJE A ZABEZPEČUJE?**

1. **Sociálna služba poskytuje:**
2. **Odborné činnosti:** pomoc pri odkázanosti na pomoc inej fyzickej osoby, sociálne poradenstvo, sociálna rehabilitácia .... .
3. **Obslužné činnosti** stravovanie
4. **Ďalšie činnosti:** zabezpečuje záujmovú činnosť
5. **Forma sociálnej služby je: ambulantná.**

**ČLÁNOK 6: STRAVOVANIE**

1. Stravovanie zabezpečuje stravovacia prevádzka poskytovateľa.
2. Stravovanie prebieha v súlade so zásadami zdravej výživy a s ohľadom na vek a zdravotný stav prijímateľa/prijímateľky.
3. Tzv. stravná jednotka sa skladá z nákladov na suroviny. Celková hodnota stravy sa určuje ako náklady na suroviny (stravná jednotka) a režijné náklady na prípravu stravy.
4. Strava sa pripravuje podľa jedálneho lístka, a to na každý druh stravy: normálna, diabetická a špeciálna. Jedálny lístok zostavuje stravovacia komisia.
5. Stravovanie znamená: ... .
6. Na účely určenia úhrady za stravovanie sa počíta:
7. Pri racionálnej strave, šetriacej a neslanej diéte na raňajky 12 %, desiatu 9 %, obed 40 %, olovrant 9 % a večeru 30 % zo stravnej jednotky.
8. Pri diabetickej, bielkovinovej a výživnej strave na raňajky 11 %, desiatu 8 %, obed 40 %, olovrant 8 %, večeru 27 % a druhú večeru 6 % zo stravnej jednotky.
9. Pri špeciálnej strave na raňajky 11 %, na desiatu 11 %, na obed 40 %, na olovrant 11 % a na večeru 27 % zo stravnej jednotky.
10. Pri diabetickej, bielkovinovej, výživnej a špeciálnej diéte sa stravná jednotka zvyšuje o 25 % na deň na prijímateľa. Táto strava sa poskytuje na základe odporúčania ošetrujúceho lekára.
11. Prijímateľ odoberá jedlo podľa ods. 5 a počet jedál je podkladom pre stanovenie výšky úhrady za stravovanie.

**ČLÁNOK 7: KOĽKO, KEDY A AKO SA PLATÍ ÚHRADA?**

1. Suma úhrady je určená podľa Všeobecne záväzného nariadenia samosprávneho kraja č. 1234 / obce / rozhodnutím zriaďovateľa.
2. Táto suma zahŕňa:
3. Suma mesačne za odborné činnosti:

* X EUR

1. Suma mesačne za obslužné činnosti:

* Stravovanie X EUR

1. Suma mesačne za ďalšie činnosti:

* X EUR

1. Celková výška úhrady mesačne je XX EUR. Po zohľadnení príjmu a majetku prijímateľa sa obe strany dohodli na čiastočnej úhrade, a to vo výške XX EUR.
2. Pohľadávka tohto poskytovateľa voči prijímateľovi/prijímateľke ku dňu uzatvorenia zmluvy je XXX EUR.
3. Výšku sumy úhrady je možné upravovať zo strany poskytovateľa, a to s prihliadnutím na skutočne poskytnutý rozsah poskytnutej služby. Taktiež, ak došlo k zmene skutočností rozhodujúcich na určenie úhrady. Výška sa mení aj v prípade zmeny Všeobecne záväzného nariadenia samosprávneho kraja/obce / zriaďovateľa.
4. Podrobný rozpis úhrady je vo výpočtovom liste. Výpočtový list je prílohou tejto zmluvy.
5. Úhrada je splatná XX kalendárneho dňa v mesiaci, ktorý nasleduje za mesiacom, kedy bola služba poskytnutá.
6. Úhrada sa platí prevodom na účet poskytovateľa IBAN XXXXX.

**ČLÁNOK 8: PRÁVA A POVINNOSTI POSKYTOVATEĽA**

1. Poskytovateľ má právo:
2. Vyžadovať od prijímateľa/prijímateľky a jeho/jej opatrovníka/opatrovníčky súčinnosť.
3. Prijímať opatrenia, ak by došlo zo strany prijímateľa/prijímateľky k porušeniu tejto zmluvy či vnútorných predpisov poskytovateľa. Po dvoch písomných upozorneniach je poskytovateľ oprávnený vypovedať túto zmluvu.
4. Poskytovateľ má povinnosť:
5. Umožniť prijímateľovi/prijímateľke prerušenie poskytovania sociálnej služby, a to na základe žiadosti prijímateľa/prijímateľky, jeho opatrovníka/opatrovníčky či rodinného príslušníka, alebo inej blízkej osoby, a to v rozsahu podľa ich voľby. Počas prerušenia prijímateľ/prijímateľka neplatí úhradu za odborné činnosti, obslužné činnosti a iné činnosti.
6. Nahradiť škodu spôsobenú prijímateľovi/prijímateľke pri poskytovaní sociálnej služby.
7. Prihliadať na individuálne potreby a plány prijímateľa/prijímateľky.
8. Spolupracovať s rodinnou prijímateľa/prijímateľky a jeho/jej komunitou tak, aby sa mohol prijímateľ/prijímateľka zapojiť do svojho prirodzeného prostredia.
9. Zachovávať mlčanlivosť o všetkých skutočnostiach, ktoré sa dozvedel o prijímateľovi/prijímateľke v súvislosti s poskytovaním sociálnej služby.

**ČLÁNOK 9: PRÁVA A POVINNOSTI PRIJÍMATEĽA/PRIJÍMATEĽKY**

1. Prijímateľ/prijímateľka má právo:
2. Na kvalitné a dôstojné poskytovanie sociálnej služby, ktoré podporuje jeho/jej samostatnosť a nezávislosť.
3. Na zabezpečovanie kontaktu s tým, koho si určí, a to vhodným spôsobom, podľa jeho/jej preferencií, ako aj na nadväzovanie a podporu sociálnych väzieb a partnerských vzťahov.
4. Na nenarušovanie svojho súkromia, okrem situácií, kedy je nutné v záujme ochrany života a zdravia prijímateľa/prijímateľka či druhých, alebo jeho/jej majetku, či majetku druhých, jeho/jej súkromie na nutnú dobu a v nutnom rozsahu narušiť.
5. Na určovaní životných podmienok u poskytovateľa, a to prostredníctvom zvolených zástupcov.
6. Prijímateľ/prijímateľka je povinný/á:
7. Nezamlčať žiadne okolnosti dôležité pre poskytovanie služby, vrátane zdravotného stavu.
8. Platiť dohodnutú úhradu riadne a včas.
9. Dodržiavať vnútorné pravidlá poskytovateľa, ako sú domáci poriadok a všeobecne uznané pravidlá slušného správania a dobrých mravov.
10. Uhradiť škodu, ktorú spôsobil/a svojím zavineným konaním iným prijímateľom/prijímateľkám alebo poskytovateľovi.
11. Uhradiť náklady v prípade, že nebude rešpektovaný dohodnutý deň začatia poskytovania služby alebo v prípade, že dôjde k neoznámenému prerušeniu poskytovania služby.

**ČLÁNOK 10: UKONČENIE ZMLUVY**

1. Zmluvu je možné ukončiť vzájomnou písomnou dohodou prijímateľa/prijímateľky a poskytovateľa.
2. Zmluvu je možné ukončiť aj výpoveďou, ktorá musí byť písomná a musí byť doručená druhej strane.
3. Prijímateľ/prijímateľka môže zmluvu písomne vypovedať kedykoľvek, a to bez udania dôvodu. Výpovedná lehota je 30 dní.
4. Poskytovateľ môže zmluvu písomne vypovedať iba v týchto prípadoch:
5. Prijímateľ/prijímateľka hrubo poruší povinnosti vyplývajúce z tejto zmluvy. Ide najmä o hrubé porušenie dobrých mravov, nezaplatenie dohodnutej úhrady, sústavné porušovanie domáceho poriadku a interných predpisov po dvoch písomných napomenutiach.
6. Prevádzka zariadenia poskytovateľa, ktorú navštevuje prijímateľ/prijímateľka je podstatne obmedzená alebo je zmenený účel poskytovanej služby tak, že zotrvanie na zmluve by pre poskytovateľa znamenalo zrejmú nevýhodu.
7. Prijímateľ/prijímateľka neuzatvorí dodatok k tejto zmluve, napriek tomu, že sa zmenili skutočnosti rozhodné na určenie úhrady.
8. Samosprávny kraj/obec rozhodne o zániku odkázanosti prijímateľa/prijímateľa na túto sociálnu službu.
9. Výpovedná lehota pre poskytovateľa je XXXX a začína plynúť prvým dňom mesiaca, ktorý nasleduje po mesiaci, v ktorom bola výpoveď prijímateľovi/prijímateľke doručená.

**ČLÁNOK 11: ZÁVEREČNÉ USTANOVENIA**

1. Zmeniť alebo doplniť zmluvu, je možné iba písomne dodatkom a po súhlase oboch strán.
2. Právne vzťahy sa riadia zákonom o sociálnych službách, občianskym zákonníkom a ustanoveniami Všeobecne záväzného predpisu samosprávneho kraja č. *1234*.
3. Zmluva je vyhotovená v X rovnopisoch, každý s platnosťou originálu. Prijímateľ/prijímateľka dostane jeden rovnopis.
4. Zmluva nadobúda platnosť dňom podpisu. Účinnosť odo dňa 1.1.2021.
5. Zmluvné strany prehlasujú, že zmluvu uzatvorili na základe svojej slobodnej vôle, a to bez tiesne a bez nápadne nevýhodných podmienok. Zmluvu si prečítali a spoločne sa s ňou zoznámili, obsahu porozumeli a na znak súhlasu pripájajú svoje podpisy.

|  |  |  |
| --- | --- | --- |
| V XXXX, dňa 1.1.2021. | V XXXX, dňa 1.1.2021. | V XXXX, dňa 1.1.2021 . |
|  |  |  |
| Poskytovateľ | Prijímateľ/Prijímateľka | Opatrovník/Opatrovníčka |